Document ID: 32010D0722

РЕШЕНИЕ НА КОМИСИЯТА
от 26 ноември 2010 година
за уравняване на сметките на някои разплащателни агенции в Германия и Испания относно разходите, финансирани по линията на Европейския земеделски фонд за развитие на селските райони (ЕЗФРСР) за финансовата 2009 година
(нотифицирано под номер C(2010) 8223)
(само текстовете на испански и немски език са автентични)
(2010/722/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 33 от него,
след консултации с Комитета по фондовете,
като има предвид, че:
(1)
С Решение 2010/263/ЕС на Комисията (2) бяха уравнени за финансовата 2009 година сметките на всички разплащателни агенции с изключение на немските разплащателни агенции „Baden-Württemberg“, „Bayern“, „Hessen“, „Rheinland-Pfalz“, „Thüringen“, „IBH“ и „Helaba“, испанските разплащателни агенции „Andalucia“ и „Asturias“, италианската разплащателна агенция „ARBEA“ и румънската разплащателна агенция „PARDF“.
(2)
Въз основа на новополучената информация и след извършени допълнителни проверки Комисията вече може да вземе решение относно разходите, финансирани по линията на Европейския земеделски фонд за развитие на селските райони (ЕЗФРСР), относно пълнотата, точността и достоверността на сметките, предадени от немските разплащателни агенции „Baden-Württemberg“, „Hessen“, „IBH“, „Helaba“ и „Thüringen“, както и испанските разплащателни агенции „Andalucia“ и „Asturias“.
(3)
По силата на член 30, параграф 2 от Регламент (ЕО) № 1290/2005 настоящото решение не засяга решенията, които ще бъдат приети впоследствие от Комисията за изключване от финансиране от страна на Общността на разходи, които не са извършени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
С настоящото решение се уравняват сметките на немските разплащателни агенции „Baden-Württemberg“, „Hessen“, „IBH“, „Helaba“ и „Thüringen“, както и на испанските разплащателни агенции „Andalucia“ и „Asturias“, по отношение на разходите, финансирани по линията на Европейския земеделски фонд за развитие на селските райони (ЕЗФРСР) за финансовата 2009 година.
Средствата, които подлежат на възстановяване от всяка държава-членка или следва да ѝ бъдат изплатени в рамките на всяка програма за развитие на селските райони по силата на настоящото решение, включително тези, които са резултат от прилагането на член 33, параграф 8 от Регламент (ЕО) № 1290/2005, са посочени в приложението.
Член 2
Адресати на настоящото решение са Федерална република Германия и Кралство Испания.
Съставено в Брюксел на 26 ноември 2010 година.

Labels: 4
19
6
18
15